nibzard/narodne-novine-full-text-markdown huggingface dataset:
## Odluka o potvrđivanju Pravilnika o načinu rada Odbora za standarde financijskog izvještavanja

### NN 114/2008 (6.10.2008.), Odluka o potvrđivanju Pravilnika o načinu rada Odbora za standarde financijskog izvještavanja

# VLADA REPUBLIKE HRVATSKE

**3306**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 14. stavka
6. Zakona o računovodstvu (»Narodne novine«, broj 109/2007), Vlada Republike
Hrvatske je na sjednici održanoj 30. rujna 2008. godine donijela

## ODLUKU

### O POTVRĐIVANJU PRAVILNIKA O NAČINU RADA ODBORA ZA STANDARDE FINANCIJSKOG IZVJEŠTAVANJA

I.

Potvrđuje se Pravilnik o načinu rada Odbora za standarde financijskog
izvještavanja, koji je Odbor za standarde financijskog izvještavanja donio na
sjednici održanoj 2. rujna 2008. godine.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 401-01/08-02/01
Urbroj: 5030120-08-1
Zagreb, 30. rujna 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

Odluka, NN 114/2008-3306
## Rješenje kojim se Nini Rogić daje odobrenje za obavljanje dužnosti člana uprave ovlaštenog društva ICF Broker društvo s ograničenom odgovornošću za poslovanje vrijednosnim papirima, Zagreb

### NN 115/2008 (7.10.2008.), Rješenje kojim se Nini Rogić daje odobrenje za obavljanje dužnosti člana uprave ovlaštenog društva ICF Broker društvo s ograničenom odgovornošću za poslovanje vrijednosnim papirima, Zagreb

# HRVATSKA AGENCIJA ZA NADZOR FINANCIJSKIH USLUGA

**3336**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 40b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti člana uprave
ovlaštenog društva ICF Broker društvo s ograničenom odgovornošću za poslovanje
vrijednosnim papirima, Zagreb, Miramarska 24, na sjednici održanoj 2. listopada
2008. godine donijela je

## RJEŠENJE

1. Nini Rogić iz Zagreba, Medveščak 83, rođenoj 8. travnja 1979. godine, daje se
odobrenje za obavljanje dužnosti člana uprave ovlaštenog društva ICF Broker
društvo s ograničenom odgovornošću za poslovanje vrijednosnim papirima, Zagreb,
Miramarska 24
2. Izreka ovog rješenja objavit će se u »Narodnim novinama«.

Klasa: UP/I-451-04/08-02/27
Urbroj: 326-111/08-5
Zagreb, 2. listopada 2008.

Predsjednik Uprave
**Ante Samodol**, v. r.

Rješenje, NN 115/2008-3336
## Rješenje kojim se Sandri Renz daje odobrenje za obavljanje dužnosti člana uprave ovlaštenog društva ICF Broker društvo s ograničenom odgovornošću za poslovanje vrijednosnim papirima, Zagreb

### NN 115/2008 (7.10.2008.), Rješenje kojim se Sandri Renz daje odobrenje za obavljanje dužnosti člana uprave ovlaštenog društva ICF Broker društvo s ograničenom odgovornošću za poslovanje vrijednosnim papirima, Zagreb

# HRVATSKA AGENCIJA ZA NADZOR FINANCIJSKIH USLUGA

**3337**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 40b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje dužnosti člana uprave
ovlaštenog društva ICF Broker društvo s ograničenom odgovornošću za poslovanje
vrijednosnim papirima, Zagreb, Miramarska 24, na sjednici održanoj 2. listopada
2008. godine donijela je

## RJEŠENJE

1. Sandri Renz iz Zagreba, Kajfešov brijeg 10, rođenoj 26. listopada 1973.
godine, daje se odobrenje za obavljanje dužnosti člana uprave ovlaštenog društva
ICF BROKER društvo s ograničenom odgovornošću za poslovanje vrijednosnim
papirima, Zagreb, Miramarska 24.
2. Izreka ovog rješenja objavit će se u »Narodnim novinama«.

Klasa: UP/I-451-04/08-02/26
Urbroj: 326-111/08-5
Zagreb, 2. listopada 2008.

Predsjednik Uprave
**Ante Samodol**, v. r.

Rješenje, NN 115/2008-3337
## Rješenje kojim se odobrava društvu Wiener Städtische Versicherung AG Vienna Insurance Group, Schottenring 30, Vienna, Republika Austrija, neposredno stjecanje kvalificiranog udjela od preko 50 u temel

### NN 115/2008 (7.10.2008.), Rješenje kojim se odobrava društvu Wiener Städtische Versicherung AG Vienna Insurance Group, Schottenring 30, Vienna, Republika Austrija, neposredno stjecanje kvalificiranog udjela od preko 50 u temel

# HRVATSKA AGENCIJA ZA NADZOR FINANCIJSKIH USLUGA

**3338**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) te članka 21. i članka 22. Zakona o osiguranju (»Narodne novine«
broj 151/05), Uprava Hrvatske agencije za nadzor financijskih usluga, odlučujući
o zahtjevu društva Wiener Städtische Versicherung AG Vienna Insurance Group,
Schottenring 30, Vienna, Republika Austrija, zastupanog po punomoćnici
odvjetnici Tarji Krehić-Đuranović iz Strmeca, Ulica platana 18, za stjecanje
neposrednog kvalificiranog udjela u društvu Erste Sparkassen osiguranje d.d. za
životno osiguranje, Zagreb, Miramarska 23, MBS 080528486, na sjednici održanoj
2. listopada 2008. donijela je

## RJEŠENJE

I Odobrava se društvu Wiener Städtische Versicherung AG Vienna Insurance Group,
Schottenring 30, Vienna, Republika Austrija, neposredno stjecanje kvalificiranog
udjela od preko 50% u temeljnom kapitalu i glasačkim pravima društva Erste
Sparkassen osiguranje d.d. za životno osiguranje, Zagreb, Miramarska 23, MBS:
080528486.
II Društvo Wiener Städtische Versicherung AG Vienna Insurance Group, Vienna
Schottenring 30, Vienna, Republika Austrija dužno je izvijestiti Hrvatsku
agenciju za nadzor financijskih usluga o neposrednom stjecanju kvalificiranog
udjela u društvu Erste Sparkassen osiguranje d.d. za životno osiguranje, u roku
od petnaest dana od dana stjecanja udjela.
III Izreka ovog rješenja objavit će se u »Narodnim novinama«.

Klasa: UP/I-453-02/08-31/10
Urbroj: 326-112-08-2
Zagreb, 2. listopad 2008.

Predsjednik Uprave
**Ante Samodol**, v. r.

Rješenje, NN 115/2008-3338
## Rješenje kojim se društvu Banka kovanica d.d., Varaždin, izdaje suglasnost za obavljanje djelatnosti zastupanja u osiguranju

### NN 115/2008 (7.10.2008.), Rješenje kojim se društvu Banka kovanica d.d., Varaždin, izdaje suglasnost za obavljanje djelatnosti zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**3339**

Na temelju odredbi članka 15. stavak 1. točke 4. alineje 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
br. 140/05), te članka 250. stavak 4. Zakona o osiguranju (»Narodne novine« broj
151/05), Uprava Hrvatske agencije za nadzor financijskih usluga, na zahtjev
društva Banka kovanica d.d. Varaždin, Petra Preradovića 29, MBS 070047926, za
izdavanje suglasnosti za obavljanje poslova zastupanja u osiguranju, na sjednici
održanoj 2. listopada 2008. donijela je

## RJEŠENJE

I. Društvu Banka kovanica d.d., Varaždin, Petra Preradovića 29, MBS 070047926,
izdaje se suglasnost za obavljanje djelatnosti zastupanja u osiguranju.
II. Izreka ovog rješenja objavit će se u »Narodnim novinama«.

Klasa: UP/I-453-02/08-37/32
Urbroj: 326-112-08-2
Zagreb, 2. listopada 2008.

Predsjednik Uprave
**Ante Samodol,** v. r.

Rješenje, NN 115/2008-3339
## Rješenje kojim Matiji Markovu, vlasniku obrta Markov - Agencija za zastupanje u osiguranju Matija Markov, Mačkovec 257 iz Čakovca, prestaje važiti dozvola za obavljanje poslova zastupanja u osiguranju

### NN 115/2008 (7.10.2008.), Rješenje kojim Matiji Markovu, vlasniku obrta Markov - Agencija za zastupanje u osiguranju Matija Markov, Mačkovec 257 iz Čakovca, prestaje važiti dozvola za obavljanje poslova zastupanja u osiguranju

# HRVATSKA AGENCIJA ZA NADZOR FINANCIJSKIH USLUGA

**3340**

Na temelju članka 15. stavka 1. točka 4. alineja 3. i članka 8. stavak 1. Zakona
o Hrvatskoj agenciji za nadzor financijskih usluga (»Narodne novine« broj
140/05), članka 252. stavka 6. Zakona o osiguranju (»Narodne novine« broj
151/05) i članka 141. Zakona o općem upravnom postupku (»Narodne novine« broj
53/91 i 103/96 – Odluka USRH), Uprava Hrvatske agencije za nadzor financijskih
usluga, na sjednici održanoj 2. listopada 2008, donijela je

## RJEŠENJE

I. Matiji Markovu iz Čakovca, Mačkovec 257, vlasniku obrta Markov – Agencija za
zastupanje u osiguranju Matija Markov, Mačkovec 257 iz Čakovca, Mačkovec 257
prestala je važiti dozvola za obavljanje poslova zastupanja u osiguranju.
II. Izreka ovog rješenja objavit će se u »Narodnim novinama«.

Klasa: UP/I-453-02/08-37/33
Urbroj: 326-112-08-1
Zagreb, 2. listopada 2008.g.

Predsjednik Uprave
**Ante Samodol**, v. r.

Rješenje, NN 115/2008-3340
## Rješenje kojim se daje suglasnost Raiffeisen mirovinskom društvu za upravljanje obveznim mirovinskim fondom d.d., na imenovanje predsjednika Uprave Društva Damira Grbavca

### NN 115/2008 (7.10.2008.), Rješenje kojim se daje suglasnost Raiffeisen mirovinskom društvu za upravljanje obveznim mirovinskim fondom d.d., na imenovanje predsjednika Uprave Društva Damira Grbavca

# HRVATSKA AGENCIJA ZA NADZOR FINANCIJSKIH USLUGA

**3341**

Na temelju odredbi članka 15. točke 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, br. 140/05)
primjenom odredbi članka 14. i 15. Zakona o obveznim i dobrovoljnim mirovinskim
fondovima (»Narodne novine« broj 49/99, 63/00, 103/03, 177/04 i 71/07), a u
svezi članka 2. Pravilnika o dokumentaciji koja se prilaže zahtjevu za
autorizaciju (»Narodne novine« br. 57/01 i 128/02), Uprava Hrvatske agencije za
nadzor financijskih usluga odlučujući o zahtjevu za odobravanje imenovanja člana
Uprave Raiffeisen mirovinskog društva za upravljanje obveznim mirovinskim fondom
d.d., Zagreb, Magazinska 69/V, na sjednici održanoj 2. listopada 2008. donijela
je

## RJEŠENJE

1. Daje se suglasnost Raiffeisen mirovinskom društvu za upravljanje obveznim
mirovinskim fondom d.d., na imenovanje člana Uprave Društva Damira Grbavca iz
Samobora, Andrije Bijankinija 27.
2. Ovo rješenje objavit će se u »Narodnim novinama«.

```
Obrazloženje
```

Raiffeisenbank Austria d.d., Zagreb, Petrinjska 59, kao osnivač i jedini član
Raiffeisen mirovinskog društva za upravljanje obveznim mirovinskim fondom d.d.,
Zagreb, dostavilo je dana 10. rujna 2008. godine Hrvatskoj agenciji za nadzor
financijskih usluga Zahtjev za izdavanje suglasnosti na imenovanje Damira
Grbavca iz Samobora, Andrije Bijankinija 27, za člana Uprave Raiffeisen
mirovinskog društva za upravljanje obveznim mirovinskim fondom d.d., Zagreb,
Magazinska 69/V, klasa: UP/I-140-01/08-30/07, urbroj: 383-113-08-1.
Uz isti je priložena sva potrebna dokumentacija, kako to propisuje Pravilnik o
dokumentaciji koja se prilaže zahtjevu za autorizaciju (»Narodne novine« br.
57/01 i 128/02).
Pregledom zahtjeva, utvrđeno je da je Društvo poslalo svu potrebnu dokumentaciju
iz koje je razvidno da predloženi zadovoljava uvjete propisane u čl. 14. Zakona
o obveznim i dobrovoljnim mirovinskim fondovima i čl. 239. i 244. Zakona o
trgovačkim društvima, odnosno da ne postoje okolnosti iz čl. 15. Zakona o
obveznim i dobrovoljnim mirovinskim fondovima.
Slijedom navedenog Agencija nalazi da su za predloženog člana Uprave Društva
ispunjene zakonom propisane pretpostavke pri obavljanju funkcije člana Uprave
društva za upravljanje obveznim mirovinskim fondom.
Sukladno odredbi čl. 8. st. 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-140-01/08-30/07
Urbroj: 326-113-08-4
Zagreb, 2. listopada 2008.

Predsjednik Uprave
**Ante Samodol**, v. r.

Rješenje, NN 115/2008-3341
## Rješenje kojim se Mandici Zulić obnavlja licenca za ovlaštenog upravitelja mirovinskim fondovima

### NN 115/2008 (7.10.2008.), Rješenje kojim se Mandici Zulić obnavlja licenca za ovlaštenog upravitelja mirovinskim fondovima

# HRVATSKA AGENCIJA ZA NADZOR FINANCIJSKIH USLUGA

**3342**

Sukladno odredbama članka 15. točka 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine«, br. 140/05),
te primjenom odredbe članka 14. stavka 6. Zakona o obveznim i dobrovoljnim
mirovinskim fondovima (»Narodne novine« br. 49/99, 63/00, 103/03, 177/04 i
71/07) i članka 2. Pravilnika o uvjetima za obnavljanje licence za ovlaštenog
upravitelja mirovinskim fondovima (»Narodne novine« br. 18/07) Uprava Hrvatske
agencije za nadzor financijskih usluga na sjednici održanoj 2. listopada 2008.
donosi

## RJEŠENJE

1. Mandici Zulić iz Zagreba, Kvaternikova 1, obnavlja se licenca za ovlaštenog
upravitelja mirovinskim fondovima.
2. Po pravomoćnosti ovog rješenja, Mandici Zulić iz Zagreba, Kvaternikova 1,
izdat će se nova licenca za ovlaštenog upravitelja mirovinskim fondovima.
3. Izreka ovog rješenja objavit će se u »Narodnim novinama«.

Klasa: UP/I-140-01/08-43/07
Urbroj: 326-113-08-2
Zagrebu, 2. listopada 2008.

Predsjednik Uprave
**Ante Samodol**, v. r.

Rješenje, NN 115/2008-3342
## Zaključak Ustavnog suda Republike Hrvatske broj: U-III-1502/2007 od 17. rujna 2008.

### NN 115/2008 (7.10.2008.), Zaključak Ustavnog suda Republike Hrvatske broj: U-III-1502/2007 od 17. rujna 2008.

# USTAVNI SUD REPUBLIKE HRVATSKE

**3348**

Ustavni sud Republike Hrvatske, u Prvom vijeću za odlučivanje o ustavnim
tužbama, u sastavu sudac Aldo Radolović, predsjednik Vijeća, te suci Marko
Babić, Mario Kos, Davor Krapac, Duška Šarin i Nevenka Šernhorst, članovi Vijeća,
u smislu odredbe članka 34. Ustavnog zakona o Ustavnom sudu Republike Hrvatske
(»Narodne novine«, broj 99/99., 29/02., 49/02. – pročišćeni tekst, u daljnjem
tekstu: Ustavni zakon) i na temelju članka 219. stavka 2. Zakona o općem
upravnom postupku (»Narodne novine«, broj 53/91. i 103/96. – odluka Ustavnog
suda), radi ispravljanja pogreške u odluci, 17. rujna 2008. godine, jednoglasno
donosi

## ZAKLJUČAK

1. U odluci Ustavnog suda Republike Hrvatske broj:
U-III-1502/2007 od 9. srpnja 2008., koja je objavljena u »Narodnim novinama«,
broj 94/08., ispravlja se:
– u obrazloženju odluke kurziv nakon točke 2. umjesto »Ustavna tužba je
osnovana« treba stajati »Ustavna tužba nije osnovana«.
2. Ispravak iz točke 1. upisat će se u izvornik odluke Ustavnog suda Republike
Hrvatske broj: U-III-1502/2007 od 9. srpnja 2008., u obliku službene bilješke.

```
Obrazloženje
```

1. O ustavnoj tužbi, koju su podnijeli Dragica Markeš iz Pule i dr.,
raspravljano je 9. srpnja 2008. na sjednici Prvog vijeća za odlučivanje o
ustavnim tužbama.
Na navedenoj sjednici jednoglasno je donesena odluka Ustavnog suda Republike
Hrvatske o odbijanju ustavne tužbe podnositelja.
2. Nakon otpreme naznačene odluke Ustavnog suda uočena je pogreška u
obrazloženju odluke i to u kurzivu nakon točke 2. obrazloženja.
U tom dijelu obrazloženje odluke Suda ispravljeno je na način kako je to
navedeno u točki 1. izreke zaključka.
3. Člankom 34. Ustavnog zakona propisano je da Ustavni sud u postupku podredno
smisleno primjenjuje odredbe odgovarajućih postupovnih zakona Republike Hrvatske
ako Ustavnim zakonom nije propisano drukčije.
Slijedom navedenoga, pozivom na odredbu članka 34. Ustavnog zakona i na temelju
članka 219. stavaka 1. i 2. Zakona o općem upravnom postupku, zaključeno je kao
u izreci.

Broj: U-III-1502/2007
Zagreb, 17. rujna 2008.

USTAVNI SUD REPUBLIKE HRVATSKE
Predsjednik Vijeća
**dr. sc. Aldo Radolović**, v. r.

Ostalo, NN 115/2008-3348
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni i dopuni Zakona o trgovini

### NN 116/2008 (11.10.2008.), Zakon o izmjeni i dopuni Zakona o trgovini

# HRVATSKI SABOR

**3351**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENI I DOPUNI ZAKONA O TRGOVINI

Proglašavam Zakon o izmjeni i dopuni Zakona o trgovini, kojega je Hrvatski sabor
donio na sjednici 3. listopada 2008. godine.

Klasa: 011-01/08-01/130
Urbroj: 71-05-03/1-08-2
Zagreb, 9. listopada 2008.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENI I DOPUNI ZAKONA O TRGOVINI

Članak 1.

U Zakonu o trgovini (»Narodne novine«, br. 87/08. i 96/08.) u članku 58. stavku
1. iza riječi: »21.00 sat« umjesto točke stavlja se zarez i dodaju riječi: »osim
ako općim aktom nadležnog tijela općine, grada i Grada Zagreba nije drugačije
određeno.“.

Članak 2.

Iza članka 58. dodaje se članak 58.a koji glasi:

»Članak 58.a

Općim aktima nadležnog tijela iz članka 58. stavka 1. ovoga Zakona početak
radnog vremena prodavaonica ne može biti određen ranije od 6.00 sati niti
završetak kasnije od 24.00 sata.«

Članak 3.

Stupanjem na snagu ovoga Zakona prestaje važiti Uredba o izmjeni i dopuni Zakona
o trgovini (»Narodne novine«, br. 96/08.).

Članak 4.

Ovaj Zakon stupa na snagu danom objave u »Narodnim novinama«.

Klasa: 330-01/08-01/05
Zagreb, 3. listopada 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 116/2008-3351
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o iskazivanju povjerenja članu Vlade Republike Hrvatske

### NN 116/2008 (11.10.2008.), Odluka o iskazivanju povjerenja članu Vlade Republike Hrvatske

# HRVATSKI SABOR

**3352**

Na temelju članka 109. Ustava Republike Hrvatske i članka 107. Poslovnika
Hrvatskoga sabora, Hrvatski sabor na sjednici 10. listopada 2008., donio je

## ODLUKU

### O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske prof. dr. sc.
IVANU ŠIMONOVIĆU, ministru pravosuđa.

Klasa: 021-12/08-08/45
Zagreb, 10. listopada 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Odluka, NN 116/2008-3352
## Odluka o iskazivanju povjerenja članu Vlade Republike Hrvatske

### NN 116/2008 (11.10.2008.), Odluka o iskazivanju povjerenja članu Vlade Republike Hrvatske

# HRVATSKI SABOR

**3353**

Na temelju članka 109. Ustava Republike Hrvatske i članka 107. Poslovnika
Hrvatskoga sabora, Hrvatski sabor na sjednici 10. listopada 2008., donio je

## ODLUKU

### O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske TOMISLAVU
KARAMARKU, ministru unutarnjih poslova.

Klasa: 021-12/08-08/46
Zagreb, 10. listopada 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Odluka, NN 116/2008-3353
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 116/2008 (11.10.2008.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

# HRVATSKI SABOR

**3354**

Na temelju članka 80. Ustava Republike Hrvatske i članka 14. Zakona o izborima
zastupnika u Hrvatski sabor (»Narodne novine«, br. 116/99., 109/00., 53/03.,
69/03. – pročišćeni tekst i 19/07.) Hrvatski sabor na sjednici 3. listopada
2008. donio je

## ODLUKU

### O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 15. listopada 2008. započinje mirovanje zastup­ničkog mandata
zastupnika VOJISLAVA STANIMIROVIĆA, dr. med. i da zastupničku dužnost, sukladno
članku 9. stavku 2. Poslovnika Hrvatskoga sabora, 15. listopada 2008. počinje
obnašati zamjenik zastupnika MILE HORVAT.

Klasa: 021-14/08-01/72
Zagreb, 3. listopada 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Odluka, NN 116/2008-3354
## Dopune sudskog poslovnika

### NN 116/2008 (11.10.2008.), Dopune sudskog poslovnika

# MINISTARSTVO PRAVOSUĐA

**3359**

Na temelju članka 68. stavaka 1. Zakona o sudovima (»Narodne novine«, br. 150/05
i 16/07) donosim

## DOPUNE

### SUDSKOG POSLOVNIKA

Članak 1.

U Sudskom poslovniku (»Narodne novine«, broj 80/97, 20/98, 118/01, 49/03, 32/04
i 9/06) iza članka 9. dodaje se članak 9a. koji glasi:

*»Članak 9a.*

Predsjednik suda dužan je pri imenovanju branitelja pridržavati se liste
odvjetnika koji su specijalizirani za obrane u kaznenim predmetima ratnih
zločina.«

Članak 2.

Iza članka 174. dodaje se članak 174a. koji glasi:

*»Članak 174a.*

U kaznenom postupku uzimat će se prvenstveno u rad predmeti u kojima je sudski
postupak pokrenut za kaznena djela kojima je svrha zaštita žrtava i svjedoka, a
posebno će se po hitnom postupku uzeti u rad kazneni predmeti za kaznena djela
korupcije.«

Članak 3.

U članku 420b. dodaju se stavci 3., 4. i 5. koji glase:
»3) Ako sudac pored obavljanja sudačke dužnosti u sudu, u dijelu svog radnog
vremena obavlja i poslove iz djelokruga rada Ministarstva pravosuđa, rad u
Ministarstvu pravosuđa vrednovat će se kao izvršavanje njegovih redovitih
dužnosti.
4) Rješenje o određivanju suca za obavljanje poslova iz stavka 3. ovoga članka
donosi ministar pravosuđa uz pristanak suca i prethodno pribavljenu suglasnost
predsjednika suda u kojem sudac obnaša sudačku dužnost.
5) Rješenjem iz stavka 4. ovoga članka odredit će se vremensko trajanje, vrsta i
obim poslova, kao i učešće poslova u ukupnom vrednovanju izvršavanja sudačke
dužnosti.«

Klasa: 700-01/08-01/1666
Urbroj: 514-06-02/1-08-1
Zagreb, 25. rujna 2008.

Ministrica
**Ana Lovrin**, v. r.

Izmjene i dopune, NN 116/2008-3359
## Odluka o prestanku važenja Odluke u graničnoj obveznoj pričuvi

### NN 116/2008 (11.10.2008.), Odluka o prestanku važenja Odluke u graničnoj obveznoj pričuvi

# HRVATSKA NARODNA BANKA

**3360**

Na temelju članka 14. i članka 42. stavka 3. točke 7. Zakona o Hrvatskoj
narodnoj banci (»Narodne novine«, br. 75/2008.) Savjet Hrvatske narodne banke na
sjednici održanoj 10. listopada 2008. donio je

## ODLUKU

### O PRESTANKU VAŽENJA ODLUKE O GRANIČNOJ OBVEZNOJ PRIČUVI

I.

Danom stupanja na snagu ove odluke prestaje važiti Odluka o graničnoj obveznoj
pričuvi (»Narodne novine«, br. 146/2005., 69/2006. i 130/2007.).

II.

Danom stupanja na snagu ove odluke Hrvatska narodna banka cjelokupnu će graničnu
obveznu pričuvu izdvojenu u skladu s Odlukom o graničnoj obveznoj pričuvi
(»Narodne novine«, br. 146/2005., 69/2006. i 130/2007.) vratiti bankama.

III.

Ova odluka stupa na snagu danom objave u »Narodnim novinama«.

O. br. 717/2008.
Zagreb, 10. listopada 2008.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Željko Rohatinski,** v. r.

Odluka, NN 116/2008-3360
## Odluka o poništenju Odluke o dodjeli koncesije za obavljanje djelatnosti radija na području Grada Pakraca (G-PK)

### NN 116/2008 (11.10.2008.), Odluka o poništenju Odluke o dodjeli koncesije za obavljanje djelatnosti radija na području Grada Pakraca (G-PK)

# AGENCIJA ZA ELEKTRONIČKE MEDIJE

**3366**

Na temelju članka 63. stavka 3. Zakona o elektroničkim medijima (»Narodne
novine« broj 122/03, 79/07 i 32/08) Vijeće za elektroničke medije na 202.
sjednici održanoj 26. kolovoza 2008. donijelo je

## ODLUKU

I. Poništava se odluka Vijeća, klasa: 612-12/06-02/0033, urbroj: 567-01/06-01 od
21. srpnja 2007. kojom je koncesija za obavljanje djelatnosti radija na području
Grada Pakraca (G-PK) dodijeljena trgovačkom društvu »Kolos« d.o.o. – Radio Pakra.
II. Trgovačko društvo »Kolos« d.o.o. – Radio Pakra nema pravo na naknadu štete.
III. Ova odluka stupa na snagu danom objave »Narodnim novinama«.

```
Obrazloženje
```

Vijeće za elektroničke medije na svojoj 88. sjednici održanoj 3. svibnja 2006.
godine donijelo je Odluku o raspisivanju Javnog natječaja broj 03/06 za dodjelu
koncesija za obavljanje djelatnosti radija i/ili televizije. Javni natječaj
objavljen je u »Narodnim novinama« broj 51/06 od 8. svibnja 2006. godine i u
propisanom roku na javni je natječaj ponudu dostavio ponuditelj trgovačko
društvo »Kolos« d.o.o. – Radio Pakra. Vijeće je razmatranjem i ocjenom
zaprimljene ponude utvrdilo da ponuditelj ispunjavaju uvjete propisane Javnim
natječajem te je tajnim je glasovanjem na 102. sjednici Vijeća održanoj 21.
srpnja 2006. godine odlučeno da se koncesija za obavljanje djelatnosti radija na
području Grada Pakraca dodijeli ponuditelju trgovačkom društvu »Kolos« d.o.o. –
Radio Pakra.
Istom su odlukom bili određeni rokovi za podnošenje zahtjeva za obavljanjem
tehničkog pregleda i za potpisivanje ugovora o koncesiji za obavljanje
djelatnosti neprofitnog radija. Vijeće za elektroničke medije i Hrvatska
agencija za poštu i elektroničke komunikacije nisu zaprimile zahtjeve za
obavljanje tehničkog pregleda niti obavijesti o odustanku od korištenja
koncesije za obavljanje djelatnosti radija na području Grada Pakraca (G-PK) niti
je ponuditelj poduzeo radnje iz kojih bi bilo vidljivo da postoji razlog za
produženje rokova za početak korištenja spomenute koncesije.
Slijedom navedenoga riješeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je ona konačna, ali se može
pokrenuti upravni spor pred Upravnim sudom Republike Hrvatske u roku od 30 dana
od dana primitka odluke. Tužba se predaje ili šalje neposredno sudu Republike
Hrvatske u Zagrebu, a može se podnijeti i na zapisnik kod redovnog suda
nadležnog za obavljanje pravne pomoći.

Klasa: 612-12/06-02/0033
Urbroj: 567-01/08-01
Zagreb, 3. rujna 2008.

Predsjednik Vijeća
**mr. sc. Zdravko Kedžo**, v. r.

Odluka, NN 116/2008-3366
## Odluka o poništenju Odluke o dodjeli koncesije za obavljanje djelatnosti radija na području Grada Zadra (G-ZD2)

### NN 116/2008 (11.10.2008.), Odluka o poništenju Odluke o dodjeli koncesije za obavljanje djelatnosti radija na području Grada Zadra (G-ZD2)

# AGENCIJA ZA ELEKTRONIČKE MEDIJE

**3367**

Na temelju članka 63. stavka 3. Zakona o elektroničkim medijima (»Narodne
novine« broj 122/03, 79/07 i 32/08) Vijeće za elektroničke medije na 202.
sjednici održanoj 26. kolovoza 2008. donijelo je sljedeću

## ODLUKU

I. Poništava se odluka Vijeća, klasa: 612-12/06-02/0036, urbroj: 567-01/06-01 od
21. srpnja 2007. kojom je koncesija za obavljanje djelatnosti neprofitnog radija
na području Grada Zadra (G-ZD2) dodijeljena Zakladi Informativni centar »Mir«
Međugorje.
II. Zaklada Informativni centar »Mir« Međugorje nema pravo na naknadu štete.
III. Ova odluka stupa na snagu danom objave »Narodnim novinama«.

```
Obrazloženje
```

Vijeće za elektroničke medije na svojoj 88. sjednici održanoj 3. svibnja 2006.
godine donijelo je Odluku o raspisivanju Javnog natječaja broj 03/06 za dodjelu
koncesija za obavljanje djelatnosti radija i/ili televizije. Javni natječaj
objavljen je u »Narodnim novinama« broj 51/06 od 8. svibnja 2006. godine i u
propisanom roku na javni je natječaj ponudu dostavio ponuditelj Zaklada
Informativni centar »Mir« Međugorje. Vijeće je razmatranjem i ocjenom
zaprimljene ponude utvrdilo da ponuditelj ispunjavaju uvjete propisane Javnim
natječajem te je tajnim je glasovanjem na 102. sjednici Vijeća održanoj 21.
srpnja 2006. godine odlučeno da se koncesija za obavljanje djelatnosti
neprofitnog radija na području Grada Zadra dodijeli ponuditelju Zaklada
Informativni centar »Mir« Međugorje.
Istom su odlukom bili određeni rokovi za podnošenje zahtjeva za obavljanjem
tehničkog pregleda i za potpisivanje ugovora o koncesiji za obavljanje
djelatnosti neprofitnog radija. Vijeće za elektroničke medije i Hrvatska
agencija za poštu i elektroničke komunikacije nisu zaprimile zahtjeve za
obavljanje tehničkog pregleda niti obavijesti o odustanku od korištenja
koncesije za obavljanje djelatnosti neprofitnog radija na području Grada Zadra
(G-ZD2) niti je ponuditelj poduzeo radnje iz kojih bi bilo vidljivo da postoji
razlog za produženje rokova za početak korištenja spomenute koncesije.
Slijedom navedenoga riješeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je ona konačna, ali se može
pokrenuti upravni spor pred Upravnim sudom Republike Hrvatske u roku od 30 dana
od dana primitka odluke. Tužba se predaje ili šalje neposredno sudu Republike
Hrvatske u Zagrebu, a može se podnijeti i na zapisnik kod redovnog suda
nadležnog za obavljanje pravne pomoći.

Klasa: 612-12/06-02/0036
Urbroj: 567-01/08-01
Zagreb, 3. rujna 2008.

Predsjednik Vijeća
**mr. sc. Zdravko Kedžo**, v. r.

Odluka, NN 116/2008-3367
## Izmjene i dopune Statuta Fonda za zaštitu okoliša i energetsku učinkovitost

### NN 116/2008 (11.10.2008.), Izmjene i dopune Statuta Fonda za zaštitu okoliša i energetsku učinkovitost

# FOND ZA ZAŠTITU OKOLIŠA I ENERGETSKU UČINKOVITOST

**3368**

Na temelju članka 6. stavka 2. Zakona o Fondu za zaštitu okoliša i energetsku
učinkovitost (»Narodne novine« broj 107/03), Upravni odbor Fonda za zaštitu
okoliša i energetsku učinkovitost, uz suglasnost Vlade Republike Hrvatske, na
sjednici održanoj dana 11. travnja 2008. godine, donio je

## IZMJENE I DOPUNE

### STATUTA FONDA ZA ZAŠTITU OKOLIŠA I ENERGETSKU UČINKOVITOST

Članak 1.

U članku 11. stavku 1. Statuta Fonda za zaštitu okoliša i energetsku
učinkovitost (»Narodne novine« broj 193/03, 73/04), (u daljnjem tekstu: Statut),
iza alineje 3., dodaje se nova alineja 4. koja glasi:
»– Služba za gospodarenje posebnim kategorijama otpada.«
Alineje 4. i 5. postaju alineje 5. i 6.

Članak 2.

U članku 19. stavak 2. mijenja se i glasi:
»Visina mjesečne naknade za Predsjednika i članove Upravnog odbora iznosi 85%
prosječne netto plaće u Republici Hrvatskoj za prethodnu godinu.«

Članak 3.

Iza članka 34.b dodaje se članak 34.c koji glasi:
»7. Pomoćnik direktora za gospodarenje posebnim kategorijama otpada
Pomoćnik direktora za gospodarenje posebnim kategorijama otpada vodi, organizira
i koordinira poslove u svezi gospodarenja posebnim kategorijama otpada, planira
prihode i rashode od naknada za posebne kategorije otpada, koordinira sustav
prikupljanja, privremenog skladištenja, reciklaže i oporabe svih posebnih
kategorija otpada, utvrđuje i predlaže kriterije za dodjelu sredstava Fonda
osobama ovlaštenim za postupanje s posebnim kategorijama otpada, te organizira i
vodi stručni nadzor u svezi naplate i distribucije sredstava ostvarenih od
naknada za posebne kategorije otpada.
Za pomoćnika direktora za gospodarenje posebnim kategorijama otpada može biti
imenovana osoba koja ima sveučilišni diplomski studij ili diplomski
specijalistički studij tehničke ili druge odgovarajuće struke, 10 godina radnog
iskustva u struci i stečena znanja na poslovima u području zaštite okoliša.«

Članak 4.

Ove izmjene i dopune Statuta stupaju na snagu, nakon pribavljene suglasnosti
Vlade Republike Hrvatske, osmog dana od dana objave u »Narodnim novinama«.

Klasa: 024-04/08-03/01
Urbroj: 563-01-08-5
Zagreb, 11. travnja 2008.

Predsjednik
Upravnog odbora
**Davor Mrduljaš, dipl. iur.**, v. r.

Statut, NN 116/2008-3368
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Odluke o izmjeni Odluke o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

### NN 116/2008 (11.10.2008.), Ispravak Odluke o izmjeni Odluke o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

**3370**

U Odluci o izmjeni Odluke o utvrđivanju popisa posebno skupih lijekova utvrđenih
Odlukom o utvrđivanju Osnovne liste lijekova Hrvatskog zavoda za zdravstveno
osiguranje objavljenoj u »Narodnim novinama« broj 64/08 od 4. lipnja 2008.
godine, uočena je pogreška u Popisu posebno skupih lijekova, te se daje

## ISPRAVAK

### [ODLUKE O IZMJENI ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE](dodatni/378407.htm)

U Odluci o izmjeni Odluke o utvrđivanju popisa posebno skupih lijekova utvrđenih
Odlukom o utvrđivanju Osnovne liste lijekova Hrvatskog zavoda za zdravstveno
osiguranje (»Narodne novine«, broj 64/08.) u Popisu posebno skupih lijekova u
točki 1. pod »Lijekovi za nasljedni nedostatak enzima« iza lijeka pod šifrom: »A
16 AB 02 imigluceraza« upisuje se:
»A 16 AB 03 agalzidaza alfa«.

Klasa: 025-04/08-01/90
Urbroj: 338-01-01-08-3
Zagreb, 30. rujna 2008.

Predsjednik
Upravnog vijeća Hrvatskog zavoda
za zdravstveno osiguranje
**prim. Stjepan Bačić, dr. med.**, v. r.

Odluka, NN 116/2008-3370
## Zakon o dopunama Zakona o liječništvu

### NN 117/2008 (13.10.2008.), Zakon o dopunama Zakona o liječništvu

# HRVATSKI SABOR

**3376**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O LIJEČNIŠTVU

Proglašavam Zakon o dopunama Zakona o liječništvu, kojega je Hrvatski sabor
donio na sjednici 26. rujna 2008. godine.

Klasa: 011-01/08-01/122
Urbroj: 71-05-03/1-08-2
Zagreb, 2. listopada 2008.

Predsjednik
Republike Hrvatske
**Stjepan Mesić**, v. r.

## ZAKON

### O DOPUNAMA ZAKONA O LIJEČNIŠTVU

Članak 1.

U Zakonu o liječništvu (»Narodne novine«, br. 121/03.) iza članka 6. dodaje se
članak 6.a koji glasi:

*»Članak 6.a*

Iznimno od članka 6. ovoga Zakona položen stručni ispit kao opći uvjet za
obavljanje liječničke djelatnosti ne odnosi se na državljane država članica
Europske unije.
Državljani država članica Europske unije moraju poznavati hrvatski jezik
najmanje na razini koja je potrebna za nesmetanu i nužnu komunikaciju s
pacijentom.«

Članak 2.

U članku 15. iza stavka 3. dodaje se novi stavak 4. koji glasi:
»Liječniku državljaninu države članice Europske unije bez specijalizacije i
liječniku državljaninu države članice Europske unije na specijalizaciji daje se
odobrenje za samostalan rad u području opće medicine.«
Dosadašnji stavak 4. postaje stavak 5.

Članak 3.

Hrvatska liječnička komora obvezna je uskladiti Statut s odredbama ovoga Zakona
u roku od tri mjeseca od dana stupanja na snagu ovoga Zakona.
Ostale opće akte Hrvatska liječnička komora obvezna je uskladiti s ovim Zakonom
i Statutom u roku od šest mjeseci od dana stupanja na snagu ovoga Zakona.

Članak 4.

Ovaj Zakon stupa na snagu na dan prijama Republike Hrvatske u Europsku uniju, a
objavit će se u »Narodnim novinama«.

Klasa: 500-01/08-01/07
Zagreb, 26. rujna 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 117/2008-3376
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjeni i dopuni Zakona o ljekarništvu

### NN 117/2008 (13.10.2008.), Zakon o izmjeni i dopuni Zakona o ljekarništvu

# HRVATSKI SABOR

**3377**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENI I DOPUNI ZAKONA O LJEKARNIŠTVU

Proglašavam Zakon o izmjeni i dopuni Zakona o ljekarništvu, kojega je Hrvatski
sabor donio na sjednici 26. rujna 2008. godine.

Klasa: 011-01/08-01/123
Urbroj: 71-05-03/1-08-2
Zagreb, 2. listopada 2008.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENI I DOPUNI ZAKONA O LJEKARNIŠTVU

Članak 1.

U Zakonu o ljekarništvu (»Narodne novine«, br. 121/03. i 35/08.) u članku 20.
iza stavka 1. dodaju se novi stavci 2. i 3. koji glase:
»Opći uvjeti iz stavka 1. podstavka 2. i 4. ovoga članka ne odnose se na
državljane država članica Europske unije.
Državljani država članica Europske unije moraju poznavati hrvatski jezik
najmanje na razini koja je potrebna za nesmetanu i nužnu komunikaciju s
pacijentom.«
Dosadašnji stavci 2. – 4. postaju stavci 4. – 6.

Članak 2.

U članku 21. stavku 2. riječi: »odnosno stavka 2.« zamjenjuju se riječima:
»odnosno stavka 2., 3. i 4.«.

Članak 3.

Hrvatska ljekarnička komora obvezna je uskladiti Statut s odredbama ovoga Zakona
u roku od tri mjeseca od dana stupanja na snagu ovoga Zakona.
Ostale opće akte Hrvatska ljekarnička komora obvezna je uskladiti s ovim Zakonom
i Statutom u roku od šest mjeseci od dana stupanja na snagu ovoga Zakona.

Članak 4.

Ovaj Zakon stupa na snagu na dan prijama Republike Hrvatske u Europsku uniju, a
objavit će se u »Narodnim novinama«.

Klasa: 510-11/08-01/02
Zagreb, 26. rujna 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 117/2008-3377
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o dopunama Zakona o sestrinstvu

### NN 117/2008 (13.10.2008.), Zakon o dopunama Zakona o sestrinstvu

# HRVATSKI SABOR

**3378**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O SESTRINSTVU

Proglašavam Zakon o dopunama Zakona o sestrinstvu, kojega je Hrvatski sabor
donio na sjednici 26. rujna 2008. godine.

Klasa: 011-01/08-01/124
Urbroj: 71-05-03/1-08-2
Zagreb, 2. listopada 2008.

Predsjednik
Republike Hrvatske
**Stjepan Mesić**, v. r.

## ZAKON

### O DOPUNAMA ZAKONA O SESTRINSTVU

Članak 1.

U Zakonu o sestrinstvu (»Narodne novine«, br. 121/03.) iza članka 13. dodaje se
članak 13.a koji glasi:

»Članak 13.a

Odredbe članka 13. stavka 2. i 3. ovoga Zakona ne odnose se na državljane država
članica Europske unije.«

Članak 2.

U članku 14. iza stavka 3. dodaje se novi stavak 4. koji glasi:
»Uvjeti obavljenoga pripravničkog staža i položenoga stručnog ispita iz stavka
3. ovoga članka ne odnose se na državljane država članica Europske unije.«
Dosadašnji stavci 4.-5. postaju stavci 5.-6.

Članak 3.

Hrvatska komora medicinskih sestara obvezna je uskladiti Statut s odredbama
ovoga Zakona u roku od tri mjeseca od dana stupanja na snagu ovoga Zakona.
Ostale opće akte Hrvatska komora medicinskih sestara obvezna je uskladiti s ovim
Zakonom i Statutom u roku od šest mjeseci od dana stupanja na snagu ovoga
Zakona.

Članak 4.

Ovaj Zakon stupa na snagu na dan prijama Republike Hrvatske u Europsku uniju, a
objavit će se u »Narodnim novinama«.

Klasa: 500-01/08-01/06
Zagreb, 26. rujna 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 117/2008-3378
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o dopunama Zakona o stomatološkoj djelatnosti

### NN 117/2008 (13.10.2008.), Zakon o dopunama Zakona o stomatološkoj djelatnosti

# HRVATSKI SABOR

**3379**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O STOMATOLOŠKOJ DJELATNOSTI

Proglašavam Zakon o dopunama Zakona o stomatološkoj djelatnosti, kojega je
Hrvatski sabor donio na sjednici 26. rujna 2008. godine.

Klasa: 011-01/08-01/125
Urbroj: 71-05-03/1-08-2
Zagreb, 2. listopada 2008.

Predsjednik
Republike Hrvatske
**Stjepan Mesić**, v. r.

## ZAKON

### O DOPUNAMA ZAKONA O STOMATOLOŠKOJ DJELATNOSTI

Članak 1.

U Zakonu o stomatološkoj djelatnosti (»Narodne novine«, br. 121/03.) u članku 2.
dodaje se novi stavak 2. koji glasi:
»Uvjet položenoga stručnog ispita iz stavka 1. ovoga članka ne odnosi se na
državljane država članica Europske unije.«
Dosadašnji stavak 2. postaje stavak 3.

Članak 2.

U članku 6. iza stavka 1. dodaje se novi stavak 2. koji glasi:
»Uvjet položenoga stručnog ispita iz stavka 1. ovoga članka ne odnosi se na
državljane država članica Europske unije.«
Dosadašnji stavci 2.-8. postaju stavci 3.-9.

Članak 3.

Hrvatska stomatološka komora obvezna je uskladiti Statut s odredbama ovoga
Zakona u roku od tri mjeseca od dana stupanja na snagu ovoga Zakona.
Ostale opće akte Hrvatska stomatološka komora obvezna je uskladiti s ovim
Zakonom i Statutom u roku od šest mjeseci od dana stupanja na snagu ovoga
Zakona.

Članak 4.

Ovaj Zakon stupa na snagu na dan prijama Republike Hrvatske u Europsku uniju, a
objavit će se u »Narodnim novinama«.

Klasa: 500-01/08-01/10
Zagreb, 26. rujna 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 117/2008-3379
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjenama i dopuni Zakona o medicinsko-biokemijskoj djelatnosti

### NN 117/2008 (13.10.2008.), Zakon o izmjenama i dopuni Zakona o medicinsko-biokemijskoj djelatnosti

# HRVATSKI SABOR

**3380**

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNI ZAKONA O MEDICINSKO-BIOKEMIJSKOJ DJELATNOSTI

Proglašavam Zakon o izmjenama i dopuni Zakona o medicinsko-biokemijskoj
djelatnosti, kojega je Hrvatski sabor donio na sjednici 26. rujna 2008. godine.

Klasa: 011-01/08-01/126
Urbroj: 71-05-03/1-08-2
Zagreb, 2. listopada 2008.

Predsjednik
Republike Hrvatske
**Stjepan Mesić**, v. r.

## ZAKON

### O IZMJENAMA I DOPUNI ZAKONA O MEDICINSKO-BIOKEMIJSKOJ DJELATNOSTI

Članak 1.

U Zakonu o medicinsko-biokemijskoj djelatnosti (»Narodne novine«, br. 121/03.) u
članku 12. iza stavka 2. dodaju se novi stavci 3. i 4. koji glase:
»Opći uvjeti iz stavka 2. podstavka 2. i 4. ovoga članka ne odnose se na
državljane država članica Europske unije.
Državljani država članica Europske unije moraju poznavati hrvatski jezik
najmanje na razini koja je potrebna za nesmetanu i nužnu komunikaciju s
pacijentom.«
Dosadašnji stavci 3. i 4. postaju stavci 5. i 6.

Članak 2.

U članku 13. riječi: »odnosno stavka 3.« zamjenjuju se riječima: »odnosno stavka
3., 4. i 5.«.

Članak 3.

U cijelom tekstu Zakona o medicinsko-biokemijskoj djelatnosti (»Narodne novine«,
br. 121/03.) riječi: »diplomirani inženjer medicinske biokemije« u određenom
broju i padežu zamjenjuju se riječima: »magistar medicinske biokemije« u
odgovarajućem broju i padežu.

Članak 4.

Hrvatska komora medicinskih biokemičara obvezna je uskladiti Statut s odredbama
ovoga Zakona u roku od tri mjeseca od dana stupanja na snagu ovoga Zakona.
Ostale opće akte Hrvatska komora medicinskih biokemičara obvezna je uskladiti s
ovim Zakonom i Statutom u roku od šest mjeseci od dana stupanja na snagu ovoga
Zakona.

Članak 5.

Ovaj Zakon stupa na snagu osmoga dana od dana objave u »Narodnim novinama« osim
članka 1. i 2. koji stupaju na snagu na dan prijama Republike Hrvatske u
Europsku uniju.

Klasa: 500-01/08/01/04
Zagreb, 26. rujna 2008.

HRVATSKI SABOR
Predsjednik
Hrvatskoga sabora
**Luka Bebić**, v. r.

Zakon, NN 117/2008-3380
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o razrješenju ministra unutarnjih poslova

### NN 117/2008 (13.10.2008.), Rješenje o razrješenju ministra unutarnjih poslova

# VLADA REPUBLIKE HRVATSKE

**3382**

Na temelju članka 109. stavka 5. Ustava Republike Hrvatske, uz supotpis
predsjednika Hrvatskoga sabora, donosim

## RJEŠENJE

### O RAZRJEŠENJU MINISTRA UNUTARNJIH POSLOVA

1. Razrješuje se BERISLAV RONČEVIĆ dužnosti ministra unutarnjih poslova.
2. Ovo Rješenje stupa na snagu trenutkom iskazivanja povjerenja Hrvatskoga
sabora novom ministru unutarnjih poslova.

Klasa: 080-02/08-02/432
Urbroj: 50304/2-08-02
Zagreb, 6. listopada 2008.

Predsjednik
**dr. sc. Ivo Sanader**, v. r.

Rješenje, NN 117/2008-3382
## Rješenje o razrješenju ministrice pravosuđa

### NN 117/2008 (13.10.2008.), Rješenje o razrješenju ministrice pravosuđa

# VLADA REPUBLIKE HRVATSKE

**3383**

Na temelju članka 109. stavka 5. Ustava Republike Hrvatske, uz supotpis
predsjednika Hrvatskoga sabora, donosim

## RJEŠENJE

### O RAZRJEŠENJU MINISTRICE PRAVOSUĐA

1. Razrješuje se ANA LOVRIN dužnosti ministrice pravosuđa.
2. Ovo Rješenje stupa na snagu trenutkom iskazivanja povjerenja Hrvatskoga
sabora novom ministru unutarnjih poslova.

Klasa: 080-02/08-01/431
Urbroj: 50304/2-08-02
Zagreb, 6. listopada 2008.

Predsjednik
**dr. sc. Ivo Sanader**, v. r.

Rješenje, NN 117/2008-3383
## Rješenje o imenovanju ministra unutarnjih poslova

### NN 117/2008 (13.10.2008.), Rješenje o imenovanju ministra unutarnjih poslova

# VLADA REPUBLIKE HRVATSKE

**3384**

Na temelju članka 109. stavka 5. Ustava Republike Hrvatske i članka 5. stavka 2.
Zakona o Vladi Republike Hrvatske (»Narodne novine« br. 101/98, 15/2000,
117/2001, 199/2003 i 30/2004), uz supotpis predsjednika Hrvatskoga sabora,
donosim

## RJEŠENJE

### O IMENOVANJU MINISTRA UNUTARNJIH POSLOVA

Imenuje se TOMISLAV KARAMARKO ministrom unutarnjih poslova.

Klasa: 080-02/08-02/529
Urbroj: 50304/2-08-03
Zagreb, 10. listopada 2008.

Predsjednik
**dr. sc. Ivo Sanader**, v. r.

Rješenje, NN 117/2008-3384
## Rješenje o imenovanju ministra pravosuđa

### NN 117/2008 (13.10.2008.), Rješenje o imenovanju ministra pravosuđa

# VLADA REPUBLIKE HRVATSKE

**3385**

Na temelju članka 109. stavka 5. Ustava Republike Hrvatske i članka 5. stavka 2.
Zakona o Vladi Republike Hrvatske (»Narodne novine« br. 101/98, 15/2000,
117/2001, 199/2003 i 30/2004), uz supotpis predsjednika Hrvatskoga sabora,
donosim

## RJEŠENJE

### O IMENOVANJU MINISTRA PRAVOSUĐA

Imenuje se prof. dr. sc. IVAN ŠIMONOVIĆ ministrom pravosuđa.

Klasa: 080-02/08-01/528
Urbroj: 50304/2-08-03
Zagreb, 10. listopada 2008.

Predsjednik
**dr. sc. Ivo Sanader**, v. r.

Rješenje, NN 117/2008-3385
## Pravilnik o dopunama Pravilnika o nacionalnoj listi priznatih kultivara vinove loze

### NN 117/2008 (13.10.2008.), Pravilnik o dopunama Pravilnika o nacionalnoj listi priznatih kultivara vinove loze

# VLADA REPUBLIKE HRVATSKE

**3387**

Na temelju članka 2. stavka 6. Zakona o vinu (»Narodne novine« br. 96/03)
ministar poljoprivrede, šumarstva i vodnoga gospodarstva donosi

## PRAVILNIK

### O DOPUNAMA PRAVILNIKA O NACIONALNOJ LISTI PRIZNATIH KULTIVARA VINOVE LOZE

Članak 1.

U Pravilniku o Nacionalnoj listi priznatih kultivara vinove loze (»Narodne
novine« br. 159/04, 14/05, 42/05, 62/05, 3/06, 37/06, 76/06, 44/07, 118/07,
133/07, 86/08) u članku 5. točka 2. iza riječi: »syrah.« briše se točka i
stavlja zarez te dodaju riječi: »muškat žuti«.

## Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-01/16
Urbroj: 525-2-08-3
Zagreb, 6. listopada 2008.

Ministar
**mr. sc. Božidar Pankretić**, v. r.

Pravilnik, NN 117/2008-3387
## Odluka o zabrani ribolova tuna

### NN 117/2008 (13.10.2008.), Odluka o zabrani ribolova tuna

# VLADA REPUBLIKE HRVATSKE

**3388**

Na temelju članka 48. stavka 3. točke 4. Zakona o morskom ribarstvu (»Narodne
novine«, br. 46/97 – pročišćeni tekst i 48/05) i članka 5. Pravilnika o ulovu,
uzgoju i prometu tuna (Thunnus thynnus) (»Narodne novine« br. 123/07 i 69/08),
ministar poljoprivrede, ribarstva i ruralnog razvoja donosi

## ODLUKU

### O ZABRANI RIBOLOVA TUNA (*Thunnus thynnus*)

I.

Zabranjuje se ribolov tuna (*Thunnus thynnus*) svim ribolovnim alatima od 10.
listopada do 31. prosinca 2008. godine radi izlovljenja dopuštene kvote u 2008.
godini.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 324-01/08-01/187
Urbroj: 525-8-08-1
Zagreb, 7. listopada 2008.

Ministar
**mr. sc. Božidar Pankretić**, v. r.

Odluka, NN 117/2008-3388
## Naredba o lovostaju igluna (Xiphias gladius) u 2008. godini

### NN 117/2008 (13.10.2008.), Naredba o lovostaju igluna (Xiphias gladius) u 2008. godini

# VLADA REPUBLIKE HRVATSKE

**3389**

Na temelju članka 48. stavka 3. točke 4. Zakona o morskom ribarstvu (»Narodne
novine«, br. 74/94, 56/96 i 48/05) ministar poljoprivrede, ribarstva i ruralnog
razvoja donosi

## NAREDBU

### O LOVOSTAJU IGLUNA (*Xiphias gladius*) U 2008. GODINI

I.

Ovom Naredbom određuje se lovostaj igluna (*Xiphias gladius*) u 2008. godini.

II.

Zabranjeno je loviti i stavljati u promet igluna (*Xiphias gladius*) u razdoblju
od 15. listopada do 15. studenoga 2008. godine.

III.

Ova Naredba stupa na snagu danom objave u »Narodnim novinama«.

Klasa: 324-01/08-01/189
Urbroj: 525-8-08-01
Zagreb, 10. listopada 2008.

Ministar
**mr. sc. Božidar Pankretić**, v. r.

Naredba, NN 117/2008-3389